stanford-oval/wikipedia huggingface dataset:
Norman Bethune
Muistaminen

Norman Bethune on haudattu Shijiazhuangin kaupunkiin vallankumouksen marttyreille tarkoitetulle hautausmaalle. Hänen viereensä on haudattu myös kaksi muuta ulkomaalaista, skottilainen lähetyssaarnaja ja olympiamitalisti Eric Liddell sekä intialainen lääkäri Dwarkanath Kotnis. Bethune nauttii vielä tänäkin päivänä Kiinassa suurta arvostusta. Hän on yksi harvoista ulkomaalaisista, jolle maassa on pystytetty patsaita. Bethunen mukaan on Kiinassa nimetty myös useita lääketieteen oppilaitoksia. Hänellä on lisäksi muistomerkki Espanjan Malagassa sekä useita patsaita kotimaassaan Kanadassa.
Vuonna 1972 Kanadan hallitus nimesi hänet "Persons of National Historic Significance" -luetteloon, joka sisältää kansallisesti merkittäviä kanadalaisia. Kanadan yleisradioyhtiön järjestämässä The Greatest Canadian (Suurin kanadalainen) -äänestyksessä Bethune sijoittui vuonna 2004 sijalle 26. Hänestä on tehty useita televisiosarjoja sekä Kanadassa että Kiinassa. Vuonna 2006 valmistui 20-osainen Dr. Norman Bethune, joka oli kaikkien aikojen kallein kiinalainen televisiosarja. Bethune – sankarin synty -niminen elokuva tuli ensi-iltaan vuonna 1990. Siinä Bethunea esitti Donald Sutherland ja elokuvan naispääosassa nähtiin Helen Mirren.
Aiheesta muualla

Kuvia tai muita tiedostoja aiheesta Norman Bethune Wikimedia Commonsissa
Bethune ja liikuteltava verensiirtoyksikkö Espanjan sisällissodassa 1936.
Bethunen patsas Pekingissä.
Lamptrai

Lamptrai (m.kreik. Λαμπτραί, myös Lamptra, Λάμπτρα, lat. Lamptrae) voi viitata seuraaviin paikkoihin antiikin Kreikassa:
Alempi Lamptrai, Erekhtheis-fyleen kuulunut Attikan demos
Ylempi Lamptrai, Erekhtheis-fyleen kuulunut Attikan demos
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Lamptrai”, voi hakea sivunnimihaulla, laajalla sivunnimihaulla tai tekstihaulla.
Lampung

| Lampung |
| --- | --- |

 Lippu:  Vaakuna
 Sijainti
 Koordinaatit: 5°27′S, 105°16′E 
Valtio:   Indonesia
Hallinto:  
 – Pääkaupunki:  Bandar Lampung
Pinta-ala:  34 624 km²
Väkiluku (2014):  7 972 246
 – väestötiheys:  230 as./km²
Kielet:  Indonesia, Lampung
Kansat:  Jaavalaiset (62%)  Sundalaiset (9%)  Lampungit (25%)  Malaijit (4%)  Bantenit (3%)
Lampung on provinssi Indonesiassa Sumatran saaren eteläkärjessä. Lampungin pohjoispuolella on Bengkulun provinssi, ja eteläpuolella on Sumatran ja Jaavan saarten välinen Sundasalmi, joka yhdistää Jaavanmeren ja Intian valtameren. Provinssin asukkaat puhuvat äidinkielenään muun muassa lampungia, mutta useimmat osaavat myös indonesiaa.
Provinssin asukasluku on noin 7 592 200 (vuonna 2010) ja pinta-ala 34 624 neliökilometriä. Lampungiin on muuttanut uusia asukkaita erityisesti ylikansoittuneelta Jaavalta. Alueella sattuu usein maanjäristyksiä.
Lat Ya -luokan miinantorjunta-alus

| Lat Ya -luokka |
| --- | --- |

Tekniset tiedot
Uppouma:  650 t
Pituus:  52,5 m
Leveys:  10 m
Koneteho:  2 x 710 kW
Nopeus:  14 solmua
Miehistöä:  47
Aseistus
Meritorjunta:  1 x 30 mm -tykki
Lat Ya -luokka on Thaimaan laivaston kahden vuonna 1999 valmistuneen miinantorjunta-aluksen muodostama alusluokka.
Suunnittelu

Alukset valmisti italialainen Intermare Gaeta-luokan miinantorjunta-alusten pohjalta, mutta niiden järjestelmät poikkeavat. Propulsiojärjestelmän kaksi MTU:n 710 kilowatin moottoria vastaa Yhdysvaltain laivaston Osprey-luokan järjestelmää Voith Schneider -propelleineen, joilla alukset saavuttavat 14 solmun nopeuden. Niiden elektroniikkajärjestelmä koostuu Atlas Elektronikin taistelunjohto- ja valvontajärjestelmästä ATLAS MWS 80-4 sekä asennetusta ATLAS DSQS-11M-kaikuluotaimesta.
Alusten omasuojana on 30 millimetrin tykki ja miinanraivaukseen on kaksi Gaymarinen Pluto Plus -järjestelmää.
Alukset

| Nimi | Telakka | Kölinlasku | Vesille | Valmis | Kohtalo |
| --- | --- | --- | --- | --- | --- |
| Lat Ya | Intermarine, Sarzana | - | 30. maaliskuuta 1998 | - |  |
| Tha Din Daeng | Intermarine | - | 31. lokakuuta 1998 | - |  |
La Forêt-Fouesnant

| La Forêt-Fouesnant |
| --- | --- |

 vaakuna
 La Forêt-Fouesnant
 Koordinaatit: 47°54′36″N, 3°58′40″W 
Valtio:  Ranska
Alue:  Bretagne
Departementti:  Finistère
Arrondissementti:  Quimper
Pinta-ala:  
 – Kokonaispinta-ala:  18,5 km²
Väkiluku (2015):  3 289 
 – Väestötiheys:  177 as./km²
Kunnan numero:  29057
 
 Kunnan kotisivut 
Infobox OKVirheellinen NIMI-arvo: 
La Forêt-Fouesnant on kunta läntisessä Ranskassa Finistèren departementissa Bretagnen alueella. Se sijaitsee Atlantin rannalla.
Pitkä hiekkaranta Plage de Kerleven on suosittu uimaranta. Kunnalla on myös pitkät purjehdusperinteet, ja siellä on kaksi satamaa: vanha satama Vieux Port sekä uudempi venesatama Port-la-Forêt. Uuteen satamaan mahtuu jopa 1 130 jahtia, joista suurimmat ovat 60-jalkaisia kilpapurjeveneitä. Satama onkin paikallisen purjehdusseuran koulutuspaikka, ja sitä ovat pitäneet tukikohtanaan useat tunnetut kilpapurjehtijat kuten Samantha Davies, Michel Desjoyeaux, Armel Le Cleac'h, Jean Le Cam sekä François Gabart.
Plage de Kerleven
Vanha satama
Port-la-Forêt
Aiheesta muualla

Kuvia tai muita tiedostoja aiheesta La Forêt-Fouesnant Wikimedia Commonsissa
Lapitch ja taikasaappaat

Lapitch ja taikasaappaat on saksalais-kroatialainen lasten animaatiosarja vuodelta 2000. Se pohjautui vuonna 1997 tehtyyn elokuvaan Pikku Suutari seikkailee. Sarjaa tehtiin kaikkiaan 26 jaksoa. Sarja dubattiin suomeksi.
Sarjan hahmot

Lapitch: Lapitch on sarjan päähenkilö. Hän on kotihiiri, jolla on taikasaappaat. Hänen ystäviään ovat Liisa, Brewster ja Piko.
Liisa: Liisa on Lapitchin tyttöystävä. Hänen lemmikkinsä on papukaija Piko.
Brewster-koira: Brewster on Lapitchin koiraystävä.
Piko: Piko on Liisan vihreä lemmikkipapukaija. Piko osaa puhua ja matkia.
Rosvorotta: Sarjan pääantagonisti ja Lapitchin arkkivihollinen. Hän on ilkeä isorotta, joka ryöstelee. Rosvorotta inhoaa Lapitchia, koska tämä tulee aina pilaamaan hänen suunnitelmiaan. Ei tiedetä syytä sille, miksi hän on elossa televisiosarjassa, kun elokuvassa hän putosi kuolemaan.
Melvin: (televisiosarjassa hahmo on nimetty Mesis) Melvin on Lapitchin paras ystävä.
Lore, Ossi ja Elmeri: (usein kutsutaan yhteisnimellä Pazinskit) Rosvorotan apulaiset ja he ovat myös rottia, kuin Rosvorotta.
Suomenkieliset ääninäyttelijät

| 0 | 1 | 2 |
| --- | --- | --- |
|  Jan Lindroos  | … |  Lapitch   |
|  Elise Langenoja  | … |  Liisa, Lore, sivuäänet   |
|  Antti Jaakola  | … |  Melchior   |
|  Arto Nieminen  | … |  Rosvorotta, sivuäänet   |
|  Pauli Virta  | … |  Ossi, Mesis, sivuäänet   |
|  Aarni Kivinen  | … |  Elmeri, sivuäänet   |
|  Sanna Majuri  | … |  Liisa, Sivuäänet   |
|  Anssi Känsälä  | … |  Sivuäänet   |
|  Jenni Sivonen  | … |  Yanna, sivuäänet   |
|  Velimatti Ranta  | … |  sivuäänet   |
Suomenkielinen toteutus: Oy PVP-Voice Ab
Aiheesta muualla

Sarjan kotisivut (kroatiaksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Lapitch the Little Shoemaker (TV series)
Käännös suomeksi
Nokia 702T

| Nokia 702T |
| --- | --- |
Valmistaja:  Nokia
Julkaistu:  kesäkuu 2011
Käyttöverkot:  GSM 850/900/1800/1900, TD-SCDMA
Mitat:  117 × 60 × 10
Paino:  127
Näyttö:  2,46" kapasitiivinen TFT-kosketusnäyttö Gorilla-lasilla
Näytön kuvatarkkuus:  640 × 480
Värien lukumäärä:  16 miljoonaa
Muisti:  MicroSD-muistikorttipaikka (tuki max 32 Gt korteille), sisäistä muistia 8 gigatavua, RAM-muistia 256
Kamera:  8Mpix tuplaled-salamalla ja 720p-videokuvauksella (etupuolella VGA-videopuhelukamera)
Musiikkisoitin:  on
Valmiusaika:  noin 360
Käyttöjärjestelmä:  Symbian Anna
Tiedonsiirto:  3G, GPRS, EDGE, HSDPA, HSUPA, WLAN, Bluetooth 3.0
Liitännät:  3,5 mm audioliitäntä, MicroUSB-liitäntä
Muuta:  vain Kiinan markkinoille
Infobox OKNimi-testi OK: 
Nokia 702T on matkapuhelinvalmistaja Nokian kesäkuussa 2011 julkaistu Kiinan markkinoille suunnattu Symbian Anna-käyttöjärjestelmällä toimiva QWERTY-näppäimistöllä varustettu älypuhelin. Se muistuttaa hyvin paljon Nokia E6-puhelinta.
Virrankulutus

Nokia 702T:ssä on 1 200 milliamppeeritunnin BL-4D-akku (Li-Ion).
Paikannus

702T:ssä on GPS-paikannus A-GPS-toiminnolla sekä kompassi.
Muita tietoja

Kiihtyvyystunniston/läheisyystunnistin
WAP 2.0/HTML/xHTML-internetselain
Sähköposti
Kuoret ruostumatonta terästä
Lapsilukko

Lapsilukko on lukkoa muistuttava vaikeasti avattava mekanismi, jonka tarkoituksena on estää lapsia joutumasta heille vaarallisiksi koettuihin paikkoihin tai tilanteisiin.
Tyypillisiä lapsilukkoja ovat mekanismit, joilla estetään auton takaovien avaaminen sisältäpäin, portaisiin käveleminen tai syövyttäviä tai myrkyllisiä aineita sisältävien pullojen korkkien avaaminen. Auton ovissa lapsilukko estää avaamasta ovea auton sisäpuolelta, jolloin lapset eivät voi poistua ajoneuvosta sen ollessa liikkeessä.
Lapinkoira

Lapinkoira voi tarkoittaa seuraavia koirarotuja:
Suomenlapinkoira
Paimensukuinen lapinkoira, alkuperäisessä muodossa säilytetty suomenlapinkoirien kanta
Ruotsinlapinkoira
Lapinporokoira
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Lapinkoira”, voi hakea sivunnimihaulla, laajalla sivunnimihaulla tai tekstihaulla.
Lapjärvi (Kouvola, Vesala)

| Lapjärvi |
| --- | --- |
Valtiot:  Suomi
Maakunnat:  Kymenlaakso
Kunnat:  Kouvola
Koordinaatit:  61°12′14″N, 26°35′55″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Vuohijärven alue (14.91)
Laskuoja:  Lapoja Vuohijärveen 
Järvinumero:  14.912.1.008
Mittaustietoja
Pinnankorkeus:  87,4 m  
Pituus:  1,3 km  
Leveys:  590 m  
Rantaviiva:  4,08 km  
Pinta-ala:  41,079 ha  
Saaria:  3 
 fiLapjärvi 
Lapjärvi  on Kymenlaaksossa Kouvolassa  Huhdasjärven lähellä sijaitseva järvi.
Maantietoa

Järvi on 1,3 kilometriä pitkä, 590 metriä leveä, ja sen pinta-ala on 41 hehtaaria. Sillä on kolme saarta, joiden yhteispinta-ala on 0,2 hehtaaria.   Sen rantaviivan pituus on 4,1 kilometriä.
Vesistösuhteet

Järvi sijaitsee Kymijoen vesistössä (vesistöaluetunnus 14) Mäntyharjun reitin valuma-alueen (14.9) Vuohijärven alueella (14.91), jonka Vuohijärven lähi-alueeseen (14.912) se kuuluu. Järven vedenpinnan korkeus on 87,4 metriä mpy.
La Flèche Wallonne 2019

La Flèche Wallonne 2019 oli järjestyksessään 83. maantiepyöräilyn miesten La Flèche Wallonne -kilpailu. Se käytiin 195 kilometrin matkalla reitillä Ans−Huy 24. huhtikuuta 2019. Kilpailu kuului UCI World Touriin 2019.
Julian Alaphilippe voitti La Flèche Wallonnen toisen kerran peräkkäin kukistettuaan Jakob Fuglsangin niukasti loppukirissä. Diego Ulissi sijoittui kolmanneksi.
Samana päivänä ajettiin myös 22. naisten La Flèche Wallonne. Siinä Huy toimi sekä lähtö- ja maalipaikkana, ja matkan pituus oli 118,5 kilometriä. Kilpailu kuului UCI Women's World Touriin.
Anna van der Breggen voitti kilpailun viidennen kerran peräkkäin. Hän ohitti johdossa olleen Katarzyna Niewiadoman viimeisen 200 metrin aikana. Annemiek van Vleuten sijoittui lopulta toiseksi ja Annika Langvad kolmanneksi.
Aiheesta muualla

Kuvia tai muita tiedostoja aiheesta La Flèche Wallonne 2019 Wikimedia Commonsissa
Lars Gustaf Lefrén

Lars Gustaf Lefrén (12. maaliskuuta 1778 Turku – 19. huhtikuuta 1825 Messukylä) oli suomalainen kartanonisäntä ja teollisuusyrittäjä.
Lefrénin vanhemmat olivat Turun akatemian teologian professori Lars Lefrén ja Johanna Sofia Leijonancker. Hän pääsi ylioppilaaksi Turussa 1791.
Lefrén omisti vuodesta 1805 Tampereella Suomen Talousseuralta ostamansa Hatanpään kartanon ja vuodesta 1808 Abraham Häggmanilta ostamansa Tampereen paperitehtaan. Hatanpään kartanoon kuului tällöin saha ja kaksi myllyä Tammerkoskessa, 38 sivutilaa ja 42 torppaa. Paperitehtaasta tuli vuonna 1820 Suomen suurin ja siellä oli 44 työntekijää. Paperi valmistettiin lumpuista arkki kerrallaan käsityönä.
Lefrénin puoliso oli Katarina o.s. af Ekenstam (k. 1845) Heidän kotinsa oli ajan merkittävä sivistyskeskus.
Lars Gustaf Lefrénin veli Karl Adolf Lefrén, aateloituna vuodesta 1818 af Lefrén (1779–1844) oli armeijaneversti ja toinen veli Johan Lefrén (1784–1862) oli Ruotsin armeijan kenraali, sotateoreetikko ja taidegraafikko.
Lampsjärvi

| Lampsjärvi eli Lamssinjärvi |
| --- | --- |
Valtiot:  Suomi 
Paikkakunta:  Laitila 
Koordinaatit:  60°53′51″N, 21°55′12″E
Vesistöalue ja valuma-alueen tietoja
Laskujoki:  oja Valkkisjärveen 
Järvinumero:  32.003.1.007
Mittaustietoja
Pinnankorkeus:  48,5 m 
Rantaviiva:  1,998 km 
Pinta-ala:  18,525 ha  
 fiLampsjärvi 
Lampsjärvi  eli Lamssinjärvi  on Varsinais-Suomessa Laitilan Leinmäellä oleva järvi, joka kuuluu Sirppujoen vesistön Pahkajärvenojan valuma-alueeseen.
Maantiede

Järven pinta-ala on 19 hehtaaria ja se on 750 metriä pitkä ja 300 metriä leveä. Siihen laskee kolme suo-ojaa. Järven luusua sijaitsee järven länsirannalla, josta saa alkunsa 1,3 kilometriä pitkä laskuoja Valkkisjärveen.
Järvellä on 2,0 kilometriä rantaviivaa ja sen ranta on pääosin suota, mutta itärantaan rajautuu  kallio- ja moreenipohjainen metsämaasto. Pohjoisessa sijaitsee Oromaansuo, joka on Iso-Hölön länsiosaa. Kaakoiskulmauksessa sijaitsee ainoa loma-asunto, jonne johtaa tiet Laitilasta.
La Flèche Wallonne 2022

La Flèche Wallonne 2022 oli järjestyksessään 86. maantiepyöräilyn miesten La Flèche Wallonne -kilpailu. Se käytiin 202,1 kilometrin reitillä Blegnystä Mur de Huy'hin 20. huhtikuuta 2022. Kilpailu kuului UCI World Touriin.
Dylan Teuns voitti kilpailun. Hän aloitti loppukirin 300 metriä ennen maalia, eikä Alejandro Valverde pystynyt ohittamaan häntä. Aleksandr Vlasov sijoittui kolmanneksi.
Samana päivänä ajettiin myös 25. kerran naisten La Flèche Wallonne. Kilpailu alkoi Huysta ja maalina oli miesten tapaan Mur de Huyn nousu. Kilpailun pituus oli 133,4 kilometriä, ja se kuului UCI Women's World Touriin.
Marta Cavalli voitti kilpailun noustuaan viimeisen sadan metrin aikana ohi Annemiek van Vleutenin, joka oli aloittanut loppukirinsä 350 metriä ennen maalia. Demi Vollering sijoittui kolmanneksi.
Miesten kilpailuun osallistuneet joukkueet

Lähde: Pro Cycling Stats
Käpälikkö (albumi)

| Käpälikkö Tuure Kilpeläinen & Kaihon Karavaani |
| --- | --- | --- |

Studioalbumin tiedot
 Julkaistu: 3. lokakuuta 2014
 Formaatti: CD, LP
 Tyylilaji: pop
 Kesto: 43.23
 Levy-yhtiö: Kaiho Republic
Listasijoitukset
  Suomen virallinen lista: 3.
Tuure Kilpeläisen & Kaihon Karavaanin muut julkaisut
| Afrikan tähti 2012 | Käpälikkö 2014 | Surusilmäinen kauneus 2016 |
Käpälikkö on Tuure Kilpeläinen ja Kaihon Karavaani -yhtyeen neljäs studioalbumi. Se julkaistiin 3. lokakuuta 2014.
Albumi poikkeaa muista levyistä siten, että sävellystyöhön ovat osallistuneet myös muut Kaihon Karavaani-yhtyeen jäsenet. Tuure Kilpeläisen kappaleista suurin osa on Tuuren sanoittamia, lisäksi levy sisältää Eino Leinon runoon Hymyilevä Apollo perustuvan kappaleen. Levyllä on virsikoraalimeininkiä ja lisäksi levyllä on vaikutteita reggaesta, iskelmästä, popista, vanhasta soulmusiikista sekä slaavilaisesta ja afrikkalaisesta musiikista.
Levyn kappale "Maassa maan tavalla" piikittelee Kilpeläisen mukaan perussuomalaisten kantoja. Kappale esitettiin toukokuussa 2014 Lovea kehiin-konsertissa joka oli kunnianosoitus Love Records -levy-yhtiölle ja sen lahjakkaille artisteille.
Albumi debytoi Suomen virallisen listan sijalla 3. Se pysyi listalla yhteensä 13 viikkoa.
Kappaleet

Hymyilevä Apollo – 4.40
Laiva – 3.20
Maassa maan tavalla – 3.44
Irrallaan – 4.03
Kaikkihan me halutaan taivaaseen – 4.47
Häpeää – 3.49
Ystävyys jää voimaan – 4.10
Lisätään lämpöä – 3.47
Manuela – 3.40
Tanssia tähden sisällä – 3.37
Pyyteetön rakkaus – 3.45
Arvostelut

Keskisuomalainen: positiivinen
Soundi:
Norman Bates

| Norman Bates |
| --- | --- |
 Norman Bates näyttelijä Anthony Perkinsin tulkitsemana elokuvassa Psyko.
Luoja(t):  Robert Bloch
Näyttelijä(t):  Anthony Perkins (Psyko, Psyko II, Psyko III, Psyko IV) Vince Vaughn (Psycho) Kurt Paul (Bates Motel) Freddie Highmore (Bates Motel)
Henkilötiedot
Sukupuoli:  mies
Ikä:  1996 (Bates Motel)
Suhteet
Vanhemmat:  John/Sam Bates Norma Bates
Sisarukset:  Dylan Massett (velipuoli)
Puoliso(t):  Connie Forbes-Bates
Tädit ja sedät:  Emma Spool Caleb Calhoun
Infobox OKNimi-testi OK: 
Norman Bates on kirjailija Robert Blochin luoma kuvitteellinen hahmo, joka esiintyi ensi kerran tämän vuonna 1959 julkaistussa kirjassa Psyko, johon tämä teki myöhemmin jatko-osat Psyko II (1982) ja Psycho House (1990), jossa Bates ei esiinny. Alfred Hitchcock ohjasi ensimmäisestä kirjasta vuonna 1960 elokuvan, jossa Batesia esitti näyttelijä Anthony Perkins. Hän esitti roolin myös elokuvan jatko-osissa Psyko II, Psyko III ja Psyko IV, joilla ei ole yhteistä Blochin kirjojen kanssa.
Gus Van Santin ohjaama uudelleenfilmatisointi Hitchcockin elokuvasta sai ensi-iltansa vuonna 1998, ja siinä Batesia esittää Vince Vaughn. Vuosina 2013–2017 Yhdysvalloissa esitettiin televisiosarja Bates Motel, jossa Batesia esitti Freddie Highmore.
Robert Bloch sai inspiraationsa kuultuaan Ed Geinin tapauksesta, joka myös inspiroi Leatherfacea ja Uhrilampaiden Buffalo Billiä.
Hahmon taustaa

Normanin äiti Norma oli poikaansa kohtaan hyvin ankara, ja Norma kielsi häneltä kaikki suhteet naisiin (paitsi itseensä) kertoen, että kaikki naiset ovat huoria. Kun Normanin isä kuoli, he asuivat äitinsä kanssa kahdestaan aina Normanin teini-ikään asti, kunnes Normanin äiti otti rakastajan Joe Considinen (Chet Rupolph elokuvassa Psycho IV: The Beginning). Kateuden vallassa Norman tappoi äitinsä ja tämän rakastajan rotanmyrkyllä. Hän kirjoitti vale-itsemurhaviestin, jotta näyttäisi että nämä olisivat tehneen itsemurhan yhdessä. Jonkin aikaa sairaalassa oltuaan šokissa, jossa hänelle kehittyi dissosiatiivinen identiteettihäiriö olettaen hänen äitinsä persoonallisuuden tukahduttavan Normanin tietoisuuden äitinsä kuolemasta ja paeta syyllisyyttä tämän murhasta. Norman perii äitinsä talon – missä hän piti tämän ylös kaivettua ruumista – ja perheen motellin. Hän esiintyy itsenään ja äitinään käyttäen tämän vaatteita ja tappaen kaikki, jotka kokee uhkana pojalleen ja itselleen.
Kirjoissa ja elokuvassa

Sekä kirja- että elokuvaversio Psykosta alkavat, kun Mary Crane (elokuvassa Marion) on pakomatkalla varastettuaan työnantajaltaan rahaa, ja yöpyy motelliin yhdeksi yöksi. Norman lumoutuu naisesta ja pyytää tämän ujona illalliselle provosoiden ”äitinsä” kateutta, jolle ”äiti” raivostuu ja uhkaa tappavansa tytön, jos Norman päästää hänet taloon. Norman uhmaa ”äitiään” ja syö Maryn kanssa. Norman kertoo naiselle äidistään ja pahastuu, kun Mary ehdottaa äidin laittamista hoitolaitokseen. Myöhemmin Norman tiirailee peseytyvää Marya ja juo itsensä sammuksiin. Ollessaan tainnuksissa ”äiti” ottaa vallan ja tappaa Maryn. Herätessään Norman huomaa ”äitinsä” tekemän murhan ja upottaa Maryn ruumiin ja auton läheiseen suohon. Maryn työnantaja palkkaa Arbogast-nimisen yksityisetsivän jäljittämään Maryn murhaajaa, mutta Norman tappaa myös hänet.
Arbogastin katoaminen ja naapureiden kertoma tarina Normanin äidin kuolemasta saavat Maryn siskon Lilan ja tämän miesystävän Sam Loomisin tutkimaan motellia. Kun Norman tajuaa tilantee, hän tainnuttaa Samin ja etsii Lilaa, joka löytää rouva Batesin ruumiin. Norman hyökkää Lilaa kohti ”äitinä”, mutta Sam pelastaa naisystävänsä. Norman pidätetään ja todetaan mielisairaaksi. ”Äiti” ottaa Normanin mielen valtaansa kokonaan.
Blochin jatko-osassa tarina sijoittuu 20 vuoden päähän, jossa Normanin tarinasta aiotaan tehdään elokuva. Norman pääsee pakenemaan tappamalla nunnan ja ottamalla tämän roolin. Hän liftaa kyydin ja hyökkää ajajaa kohti rengasraudalla, mutta ajaja voittaa. Tämä aiheuttaa onnettomuuden, jossa Norman kuolee.
Elokuvassa Psyko II Norman todetaan terveeksi ja vapautetaan 22 vuoden vankeuden jälkeen. Elokuvassa esiintyy Normanin täti Emma Spool, joka väittää olevansa Normanin oikea äiti ja että tämän väitetty äiti olikin Emman sisko, joka myös tekee kaikki elokuvassa tapahtuvat murhat (mukaan lukien Lila Cranen). Norman tappaa Emman lyömällä tätä lapiolla päähän. Sen jälkeen hän täyttää Emman ruumiin ja avaa motellin.
Elokuvassa Psyko III Norman elää rauhallista elämää, mutta kamppailee edelleen ”äitiään” vastaan ja tappaa motellin asiakkaita. Eräänä päivänä motelliin ilmestyy Marion Cranea syvästi muistuttava Maureen. Norman ihastuu hänen ja vie hänet illalliselle, mutta ”äiti” tappaa hänetkin. Lopussa Norman estää itseään tappamasta häntä haastattelemaan tullutta reportteria, tuhoaa äitinsä ruumiin ja joutuu uudelleen laitokseen. Lopussa näytetään, kun Norman hyväilee äitinsä kättä sylissään.
Elokuvassa Psycho IV: The Beginning Norman kertoo nuoruutensa tapahtumista radio-ohjelmassa päästyään jälleen kerran pois laitoksesta. Lopussa hän polttaa talon (motelli jää palamatta) ja hän näkee hallusinaatioita äidistään ja uhreistaan. Hän melkein palaa hengiltä, mutta päihittää sairautensa ja pääsee ulos.
Kirjoissa ja elokuvassa > Eroavaisuudet

Kirjassa Norman Bates on keski-ikäinen (noin 40–45-vuotias), lyhyt, ylipainoinen ja kaljuuntuva, kun taas vuoden 1960 elokuvasovituksessa hän on noin 25-vuotias, pitkä, laiha ja komea. Kirjassa ”Äiti” ottaa vallan Normanin juotua itsensä sammuksiin; elokuvissa Norman sen sijaan pysyy selvin päin muuttuessaan ”Äidikseen”.
Sarjakuvat

Norman esiintyy kolmiosaisessa Psyko-sarjakuvassa vuodelta 1992. Sarjakuvassa Norman esiintyy samanlaisena kuin kirjassa (keski-ikäinen, lyhyt, ylipainoinen ja kaljuuntuva), mutta sarjakuva pohjautuu muuten pikemminkin Alfred Hitchcockin elokuvaan kuin Robert Blochin alkuperäiseen romaaniin.
Esittäjät

Normania esitti ensimmäisen kerran Anthony Perkins vuoden 1960 elokuvassa Psyko ja sen kolmessa jatko-osassa. Ensimmäisen Psyko-elokuvan uusintafilmatisoinnissa vuodelta 1998 Normania esittää Vince Vaughn. Elokuvassa Psyko IV nuorta Normania esittää Henry Thomas. Elokuvassa Bates Motel häntä näyttelee Kurt Paul, kun taas samannimisessä televisiosarjassa hänen näyttelijänään on Freddie Highmore.
Lars Hall

| Mitalit | Mitalit | Mitalit |  |
| --- | --- | --- | --- |
|  Olavi Mannonen, Lars Hall ja Wäinö Korhonen. |  Olavi Mannonen, Lars Hall ja Wäinö Korhonen. |  Olavi Mannonen, Lars Hall ja Wäinö Korhonen. |  |
Maa:   Ruotsi
Miesten nykyaikainen viisiottelu
|  Olympialaiset  |  Olympialaiset  |  Olympialaiset  |  |
|  Kultaa | Helsinki 1952 | yksilökilpailu |  |
|  Kultaa | Tukholma 1956 | yksilökilpailu |  |
|  Hopeaa | Helsinki 1952 | joukkuekilpailu |  |
| MM-kilpailut  | MM-kilpailut  | MM-kilpailut  |  |
|  Kultaa | 1949 | joukkuekilpailu |  |
|  Kultaa | 1950 | yksilökilpailu |  |
|  Kultaa | 1950 | joukkuekilpailu |  |
|  Kultaa | 1951 | yksilökilpailu |  |
|  Kultaa | 1951 | joukkuekilpailu |  |
|  Kultaa | 1953 | joukkuekilpailu |  |
Lars Hall (30. huhtikuuta 1927 Karlskrona – 26. huhtikuuta 1991 Täby) oli ruotsalainen nykyaikainen viisiottelija ja olympiavoittaja. Hall oli ensimmäinen urheilija, joka voitti kaksi henkilökohtaista olympiakultaa nykyaikaisessa viisiottelussa.
Vuoden 1952 kisoissa Helsingissä Hall voitti henkilökohtaisen kilpailun ja sai hopeaa joukkuekisassa. Vuoden 1956 kesäolympialaisten viisiottelu käytiin Tukholmassa hevoskaranteenin vuoksi, jolloin Hall pääsi juhlimaan toista olympiakultaansa kotikisoissaan.
MM-tasolla Hall saavutti kuusi kultamitalia vuosina 1949–1953, näistä henkilökohtaisen kisan voitot vuosina 1950 ja 1951.
Laakirchen

| Laakirchen |
| --- | --- |
 Kirkko Laakirchenissä
 vaakuna
 Laakirchen
 Koordinaatit: 47°58′58″N, 13°49′27″E 
Valtio:  Itävalta
Osavaltio:  Ylä-Itävalta
Piiri:  Gmunden
Kaupunki:  Laakirchen
Hallinto:  
 – Kaupunginjohtaja:  Mag Anton Holzleithner
Pinta-ala:  
 – Kokonaispinta-ala:  32,5 km²
Korkeus:  441 m
Väkiluku (1.1.2017):  9 781
Aikavyöhyke:  UTC+1
 – Kesäaika:  UTC+2
Postinumero:  4663
 
 www.laakirchen.at 
Infobox OKVirheellinen NIMI-arvo: 
Laakirchen on Gmundenin piirissä Ylä-Itävallassa sijaitseva 9 781 asukkaan kaupunki. Se kuuluu myös Salzkammergutin matkailualueeseen.